Friportas (Teksasas)
Friportas (angl. Freeport) – miestas Jungtinėse Amerikos Valstijose, pietryčių Teksase, 97 km į pietus nuo Hiustono, Meksikos įlankos pakrantėje, prie Breizoso žiočių bei Kranto kanalo. Plentai ir geležinkelio atšaka iš Hiustono. Giliavandenis uostas, per kurį išvežami naftos ir cheminiai produktai, taip pat vienas didžiausių pasaulyje krevečių žvejybos laivynų. Chemijos gamykla. Netoliese – didelė vandens gėlinimo gamykla. Yra 1896 m. statytas švyturys. 2020 m. 63,6 % miesto gyventojų buvo lotynoamerikiečiai, 22,7 % – baltieji, 10,5 % – afroamerikiečiai, 2,2 % – mišrios kilmės, azijiečiai – 0,5 %.